ai4bharat/Pralekha huggingface dataset:
பிரதமர் அலுவலகம்
ரவிதாஸ் பிறந்தநாளன்று தில்லியில் உள்ள ஸ்ரீ குரு ரவிதாஸ் விஷ்ரம் தாம் ஆலயத்திற்குப் பிரதமர் பயணம் செய்தார்
தில்லியில் உள்ள ஸ்ரீ குரு ரவிதாஸ் விஷ்ரம் தாம் ஆலயத்திற்குப் பயணம் செய்த பிரதமர் திரு.நரேந்திர மோடி ரவிதாஸ் பிறந்தநாளன்று அவருக்கு வணக்கம் செலுத்தினார்.
தொடர்ச்சியான டுவிட்டர் பதிவுகளில் பிரதமர் கூறியிருப்பதாவது;
“புனிதமான ரவிதாஸ் பிறந்தநாளான இன்று தில்லியில் உள்ள ஸ்ரீ குரு ரவிதாஸ் விஷ்ரம் தாம் ஆலயத்திற்கு நான் பயணம் செய்தேன்.
நாட்டு மக்கள் அனைவருக்கும் ரவிதாஸ் ஜெயந்தி வாழ்த்துக்கள்”.
“துறவி ரவிதாஸ் அவர்களின் இந்தப் புனித ஆலயம் அனைத்து மக்களுக்கும் உந்துசக்தியாகும். இங்கு வளர்ச்சிப் பணிகளை நிறைவு செய்ய நாடாளுமன்ற உறுப்பினர் என்ற முறையில் அதிர்ஷ்டவசமான ஒரு வாய்ப்பை நான் பெற்றிருந்தேன்”.
“தில்லியில் உள்ள ஸ்ரீ குரு ரவிதாஸ் விஷ்ரம் தாம் ஆலயத்தில் மிகச் சிறந்த தருணங்கள்”.
புதிய மற்றும் புதுப்பிக்கத்தக்க எரிசக்தி அமைச்சகம்
2022-23-ஆம் நிதியாண்டுக்கான செயல்திறன் இலக்கு நிர்ணயிக்க இந்திய புதுப்பிக்கத்தக்க எரிசக்தி மேம்பாட்டு முகமை, மத்திய புதுப்பிக்கத்தக்க எரிசக்தி அமைச்சகம் இடையே புரிந்துணர்வு ஒப்பந்தம்
இந்திய புதுப்பிக்கத்தக்க எரிசக்தி மேம்பாட்டு முகமை 2022-23-ஆம் நிதியாண்டுக்கான செயல்திறன் தொடர்பாக மத்திய புதுப்பிக்கத்தக்க எரிசக்தி அமைச்சகத்துடன் புரிந்துணர்வு ஒப்பந்தத்தில் கையெழுத்திட்டுள்ளது. மத்திய புதிய மற்றும் புதுப்பிக்கத்தக்க எரிசக்தி அமைச்சகத்தின் செயலாளர் திரு பூபிந்தர் சிங் பல்லா மற்றும் இந்திய புதுப்பிக்கத்தக்க எரிசக்தி முகமையின் தலைவர் மற்றும் மேலாண்மை இயக்குநர் திரு பிரதீப் குமார், இந்த ஒப்பந்தத்தில் கையெழுத்திட்டனர்.
புதுப்பிக்கத்தக்க எரிசக்தி முகமையின் இந்த ஆண்டு வருவாயாக ரூ.3,361 கோடி என்ற இலக்கை எட்டுவதற்கு நிர்ணயித்துள்ளது. இது முந்தைய ஆண்டு வருவாயைவிட 18% அதிகமாகும். இது தொடர்பாக கருத்துத் தெரிவித்த புதுப்பிக்கத்தக்க எரிசக்தி மேம்பாட்டு முகமை தலைவர் தி்ரு பிரதீப் குமார், கடந்த 2 ஆண்டுகளில் இந்த முகமையின் மிகச் சிறப்பான செயல்பாடுகளைக் கொண்டிருந்ததாகக் கூறினார். இந்த ஆண்டும் இலக்குகளை அடைய முழுவீச்சில் செயலாற்றி வருவதாக அவர் கூறினார்.
இந்த அமைப்பு தற்போது வரை 3,068 புதுப்பிக்கத்தக்க எரிசக்தித் திட்டங்களுக்கு கடன்களை வழங்கியுள்ளது. நாட்டில் 19,502 மெகாவாட் புதுப்பிக்கத்தக்க எரிசக்தி உற்பத்தியை கூடுதலாக மேற்கொள்ள இது பங்களிப்பை வழங்கியுள்ளது.
------
SMB/PLM/KPG/KRS
(Visitor Counter : 99
இந்திய போட்டிகள் ஆணையம்
அப்பல்லோ டயர்ஸ் நிறுவனத்தின் 9.93% பங்குகளை எமரால்டு சேஜ் முதலீட்டு நிறுவனம் வாங்கும் திட்டத்துக்கு இந்திய போட்டிகள் ஆணையம் ஒப்புதல்
அப்பல்லோ டயர்ஸ் நிறுவனத்தின் 9.93% பங்குகளை எமரால்டு சேஜ் முதலீட்டு நிறுவனம் வாங்கும் திட்டத்துக்கு இந்திய போட்டிகள் ஆணையம் ஒப்புதல் அளித்துள்ளது. இதன் மூலம், பங்கு வெளியீட்டுக்குப் பின்பு, அப்பல்லோ டயர்ஸ் நிறுவனத்தின்  9.93% பங்குகளை, அதாவது, சாதாரண பங்குகளாக மாற்றிக் கொள்ளும் வகையிலான 10.80 கோடி பங்குகளை எமரால்டு சேஜ் முதலீட்டு நிறுவனம்  வாங்குவதற்கு வழிவகை செய்யப்பட்டுள்ளது.
மொரீஷியஸ் சட்டங்களின் கீழ் உருவாக்கப்பட்ட முதலீட்டு நிறுவனமாக எமரால்டு நிறுவனம் உள்ளது.
வாகனங்களுக்கான டயர்கள் உற்பத்தி மற்றும் விற்பனையில் அப்பல்லோ நிறுவனம் ஈடுபட்டுள்ளது.
(Visitor Counter : 56
பிரதமர் அலுவலகம்
டோக்கியோ ஒலிம்பிக் போட்டிகள் 2020 -ன் பளுதூக்கும் பிரிவில் வெள்ளிப் பதக்கம் வென்ற மீராபாய் சானுவிற்கு பிரதமர் பாராட்டு
டோக்கியோ ஒலிம்பிக் போட்டிகள் 2020 -ன் பளுதூக்கும் பிரிவில் வெள்ளிப் பதக்கம் வென்ற மீராபாய் சானுவிற்கு பிரதமர் திரு நரேந்திர மோடி பாராட்டு தெரிவித்துள்ளார்.
“டோக்கியோ ஒலிம்பிக் போட்டிகள் 2020-ற்கு இதைவிட ஒரு மகிழ்ச்சியான துவக்கத்தை கோரியிருக்க முடியாது. மீராபாய் சானுவின் மாபெரும் செயல்திறனால் இந்தியா குதூகலம் அடைந்துள்ளது. பளுதூக்கும் பிரிவில் வெள்ளிப் பதக்கம் வென்றதற்காக அவருக்கு வாழ்த்துகள். அவரது வெற்றி ஒவ்வொரு இந்தியருக்கும் ஊக்கமளிக்கிறது. #Cheer4India #Tokyo2020”, என்று பிரதமர் தமது சுட்டுரைச் செய்தியில் குறிப்பிட்டுள்ளார்.
குடியரசுத் தலைவர் செயலகம்
சர்வதேசப் பிரச்சினைகளில் புத்தமத மாண்புகள் மற்றும் கொள்கைகளைக் கடைப்பிடிக்குமாறு குடியரசுத் தலைவர் வலியுறுத்தல்
சர்வதேச பிரச்சினைகளில் புத்தமத மாண்புகள் மற்றும் கொள்கைகளைக் கடைப்பிடிப்பது, மேம்பட்ட இடமாக உலகை மாற்றுவதற்கு உதவிகரமாக இருக்கும் என்று குடியரசுத் தலைவர் திரு ராம் நாத் கோவிந்த் கூறியுள்ளார்.
சர்வதேச புத்தமத கூட்டமைப்பு ஏற்பாடு செய்திருந்த வருடாந்திர ஆஷாத பூர்ணிமா- தர்மசக்கர தின நிகழ்ச்சியில் இன்று  காணொலி வாயிலாக வெளியிட்ட செய்தியில் அவர் இதனைத் தெரிவித்தார். புத்தர் அருளிய போதனைகளின் சாராம்சத்தில் நிலைத்திருப்பது மிகவும் அவசியம் என்றும், அதன் வேறுபட்ட விளக்கங்களால் பாதை மாறக் கூடாது என்றும் அவர் வலியுறுத்தினார். இது சம்பந்தமாக சர்வதேச புத்தமத கூட்டமைப்பின் நோக்கங்கள் பாராட்டத்தக்கவை என்று அவர் குறிப்பிட்டார். மனித சமூகத்திற்கு சேவையாற்றுவதற்காக அனைத்து புத்த பாரம்பரியங்கள் மற்றும் அமைப்புகளுக்கான பொதுவான தளத்தை உருவாக்கிய இந்தக் கூட்டமைப்பின் முயற்சிகளையும் அவர் பாராட்டினார்.
புத்தரின் வாழ்க்கை, மனித சமூகத்திற்கான விலைமதிப்பில்லா செய்திகளை உள்ளடக்கியிருப்பதாக குடியரசுத் தலைவர் குறிப்பிட்டார். தம்மை விமர்சிப்பவர்கள் மற்றும் எதிர்ப்பவர்கள் மீதும் பகவான் புத்தர் மிகப் பெரும் நம்பிக்கையையும் மரியாதையையும் கொண்டிருந்தார். அவர்களும் அவரைப் பின்பற்றுவார்கள். மெய்மையில் அவர் நிலைத்திருந்ததால் இந்த ஆன்மீக ஆற்றலை அவர் பெற்றார்.
கொவிட்-19 பெருந்தொற்றின் தாக்கத்தால் முன்பு எப்போதும் இல்லாத வகையில் இரக்கம், அன்பு மற்றும் சுயநலம் இல்லாத தன்மை உலகிற்கு அதிகம் தேவைப்படுகிறது. புத்த மதத்தால் உலகம் முழுவதும் பரப்பப்படும் இந்த உலகளாவிய மாண்புகளை, அனைவரும் தங்களது சிந்தனை மற்றும் செயலில் கடைப்பிடிக்க வேண்டும். புத்தரின் அளவிடமுடியாத கருணை, இன்றைய உலகிற்கு உந்துசக்தியாகவும், மனித துன்பங்களின் காரணிகளை எதிர்கொள்வதற்கான தீர்வுகளையும் வழங்கும் என்று குடியரசுத் தலைவர் நம்பிக்கை தெரிவித்தார்.
அதிகாலையில், குடியரசுத் தலைவர் மாளிகையில் போதி மரக்கன்றை குடியரசுத் தலைவர் நட்டு வைத்தார். மத்திய கலாச்சார அமைச்சர் திரு ஜி கிஷன் ரெட்டி, இணை அமைச்சர்கள் திரு அர்ஜுன் ராம் மேக்வால் மற்றும் திருமதி மீனாட்சி லேகி, சர்வதேச புத்தமத கூட்டமைப்பின் பொதுச் செயலாளர் டாக்டர் தம்மபியா ஆகியோரும் இந்த நிகழ்ச்சியில் கலந்துகொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1738437
அறிவியல் மற்றும் தொழில்நுட்பத்துறை
ஒளியியல் செயலில் உள்ள நெகிழ்வான மட்கும் தன்மையுள்ள பாலிமர்-நானோ காம்போசிட் ஃபிலிம்களை விஞ்ஞானிகள் உருவாக்கினர்
நெகிழ்வான காட்சி, நெகிழ்வான கரிம எல்.ஈ.டி போன்ற காட்சி ஊடகங்களில் ஒளியியல் சாதனங்களாகப் பயன்படுத்தக்கூடிய சிறந்த இயந்திர பண்புகளைக் கொண்ட ஒளியியல் ரீதியாகச் செயல்படும் எளிதாக மட்கும் பாலிமர்- நானோ கலவை கொண்ட ஃபிலிம்களை ஆராய்ச்சியாளர்கள் உருவாக்கியுள்ளனர்.
பாலிமர்கள் நம் அன்றாட வாழ்க்கையின் தவிர்க்க முடியாத பகுதியாக மாறிவிட்டன. இருப்பினும், வெவ்வேறு பொறியியல் பயன்பாடுகளுக்காக மிகவும் நெகிழ்வான மற்றும் ஒளியியல் ரீதியாக செயலில் உள்ள பாலிமர்களுக்கான தேவை எழுந்துள்ளது. இது தொடர்பாக மேற்கொள்ளப்பட்ட ஆராய்ச்சியில், பொருத்தமான நானோ பொருட்களைப் பயன்படுத்தி பாலிமரிக் பொருட்களின் பண்புகளை மேம்படுத்த நடவடிக்கைகள் மேற்கொள்ளப்பட்டன.
நானோ பொருட்கள் பாலிமர்களின் உள்ளார்ந்த பண்புகளை அப்படியே தக்க வைத்திருக்கும் என்றும் பாலிமர்களின் பண்புகளை மேம்படுத்தும் என்றும் அறியப்படுகிறது. பாலிவினைல் ஆல்கஹால்  என்பது மிகவும் பரவலாக ஆய்வு செய்யப்பட்ட செயற்கையாக மக்கும் பாலிமர்களில் ஒன்றாகும் என்று விஞ்ஞானிகள் தெரிவித்துள்ளனர். மேலும், பொருத்தமான நானோ பொருட்களை இணைப்பதன் மூலம் அதன் ஒளியியல் மற்றும் இயந்திரப் பண்புகளை மாற்றியமைக்க முடியும்.
அறிவியல் மற்றும் தொழில்நுட்பத் துறையின்  கீழ் செயல்படும் வடகிழக்கு இந்தியாவின் தன்னாட்சி நிறுவனமான குவஹாத்தியில் உள்ள அறிவியல் மற்றும் தொழில்நுட்ப நிறுவனத்தின்  இயற்பியல் அறிவியல் பிரிவைச் சேர்ந்த ஒரு ஆராய்ச்சிக் குழு, ஃபேசில் கரைசல் வார்ப்பு நுட்பத்தைப் பயன்படுத்தி மக்கும் பி.வி.ஏ-சி.யு.ஓ  நானோ கலவை கொண்ட ஃபிலிமை உருவாக்கியது.
இந்த ஆராய்ச்சிக் குழுவுக்கு இணைப் பேராசிரியர் டாக்டர் சாரதி குண்டு மற்றும் இளநிலை ஆராய்ச்சியாளராகப் பணிபுரியும் திரு சையத் அகிருல் அலி ஆகியோர் தலைமை தாங்கினர்.
வெளியீடு இணைப்பு: https://doi.org/10.1016/j.colsurfa.2023.131840
ரெயில்வே அமைச்சகம்
ரயில்வே பாதுகாப்புத் தொடர்பாக பிப்ரவரி மாதம் முழுவதும் சிறப்புப் பிரச்சார இயக்கத்தை ரயில்வே பாதுகாப்புப் படை நடத்தியது
ரயில்வே பாதுகாப்புத் தொடர்பாக பிப்ரவரி மாதம் முழுவதும் சிறப்புப் பிரச்சார இயக்கத்தை ரயில்வே பாதுகாப்புப் படை நடத்தியது. ரயில்வே சொத்துகள் பயணிகள் பகுதி மற்றும் பயணிகள் தொடர்பான பாதுகாப்பு அம்சங்களுக்கு ரயில்வே பாதுகாப்புப் படை பொறுப்பு வகிக்கிறது.
ரயில் பயணிகளின் பாதுகாப்பை உறுதி செய்யும் வகையில் சிறப்பு இயக்கத்தை இந்தப் படை நாடு முழுவதும் மேற்கொண்டது. ஆயுதங்கள், வெடிப்பொருட்கள் போக்குவரத்தைத் தடுப்பது, ஓடும் ரயில்களின் மீது கல்வீச்சு போன்ற சம்பவங்களைத் தடுப்பது, ரயில்வே சொத்துகளுக்கும், பயணிகளுக்கும், சிறப்புப் பாதுகாப்பு ஏற்பாடுகள் செய்து தருவது ஆகிய மூன்று முக்கிய அம்சங்களை நோக்கமாகக் கொண்டு இந்த ஒரு மாத இயக்கம் நடத்தப்பட்டது.
இதன் ஒரு பகுதியாக 12 ஆயிரத்திற்கும் மேற்பட்ட இடங்களில் சோதனைகள் மேற்கொள்ளப்பட்டன. 2800 பார்சல்கள் சோதனையிடப்பட்டன. இந்த சோதனைகளின் போது ரயில்வே விதிமுறைகளுக்குப் புறம்பாக எடுத்துச் செல்லப்பட்ட சுமார் 15 லட்சம் ரூபாய் மதிப்பிலான பொருட்கள் கைப்பற்றப்பட்டன.
பாதுகாப்பு அமைச்சகம்
இந்தோ- கஜகஸ்தான் நாடுகளுக்கு இடையேயான கூட்டு இராணுவ பயிற்சி “பிரபல் தோஸ்த்யக் 2017” துவக்கம்
இந்தோ- கஜகஸ்தான் நாடுகளுக்கு இடையேயான 14 நாள் கூட்டு இராணுவ பயிற்சி “பிரபல் தோஸ்த்யக் 2017” இன்று இமாச்சல பிரதேச மாநிலம் பக்லோவில் திறப்பு விழாவுடன் ஆரம்பித்தது. இரண்டு நாடுகளுக்கு இடையே உள்ள இராணுவ உறவுகளை மேலும் வலுபடுத்துவதும் இந்த பயிற்சியின் முக்கிய நோக்கமாகும். இது, இந்திய இராணுவத்தின் 11 வது கோர்கா ரைபிள்ஸ் மற்றும் அதற்கு இணையான கஜகஸ்தான் இராணுவ வீரர்கள் கொண்ட வலிமை பெற்ற பயிற்சி முகாம்கள் ஆகும்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்தக் கொவிட்-19 தடுப்பூசிகள் எண்ணிக்கை 99.12 கோடியைக் கடந்துள்ளது
நாட்டில் கடந்த 24 மணி நேரத்தில் 41,36,142 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 99.12 கோடியைக்  கடந்தது. 97,99,506 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 19,446 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,34,78,247ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.15 சதவீதமாக உள்ளது. 2020 மார்ச் மாதத்திற்குப்பின் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 115 நாட்களாக 50,000க்கும் கீழ் உள்ளது. கடந்த 24 மணி நேரத்தில் 14,623 பேருக்குப் புதிதாகத் தொற்று ஏற்பட்டுள்ளது. 232 நாட்களில் இது மிகக் குறைந்த எண்ணிக்கையாகும்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 2 லட்சத்திற்கும் கீழ் குறைந்து தற்போது 1,78,098 ஆக உள்ளது; 2020 மார்ச் மாதத்திற்குப்பின் இது குறைந்த அளவு. நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.52 சதவீதமாக உள்ளது.
கடந்த 24 மணி நேரத்தில் 13,23,702 கொவிட் பரிசோதனைகள் செய்யப்பட்டன. இதுவரை சுமார் 59.44 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 117 நாட்களில் 3 சதவீதத்திற்கும் குறைவாக நீடித்து, தற்போது 1.34 சதவீதமாக உள்ளது. தினசரித் தொற்று உறுதி தற்போது விகிதம் 1.10 சதவீதமாகவும் பதிவாகியுள்ளது. இந்த எண்ணிக்கை தொடர்ந்து 134 நாட்களாக 5 சதவீதத்திற்குக் கீழே 51 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1765017
விண்வெளித்துறை
பி.எஸ்.எல்.வி. மார்க் III தொடர் திட்டம் கட்டம் 6க்கு அமைச்சரவை ஒப்புதல் முப்பது பி.எஸ்.எல்.வி. செலுத்து வாகனங்கள் செயல்படுத்தப்படும்
பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவை கூட்டம் பி.எஸ்.எல்.வி.  தொடர் திட்டத்திற்கும் இந்த திட்டத்தின் கீழ் முப்பது பி.எஸ்.எல்.வி. செலுத்து வாகனத்திற்கு நிதி ஒதுக்கீடு செய்யவும் ஒப்புதல் அளித்தது.
பூமி கண்காணிப்புக்கான செயற்கைக் கோள்கள், வழிகாட்டுதல் மற்றும் விண்வெளி அறிவியலுக்கான செயற்கை கோள் தேவைகளையும் இந்த திட்டம் எதிர்கொள்ளும். இந்திய தொழில்துறையில் உற்பத்தி தொடருவதையும் இது உறுதிப்படுத்தும்.
இதற்கான மொத்த நிதி தேவை ரூ. 6131.00 கோடியாக இருப்பதுடன் முப்பது பி.எஸ்.எல்.வி. செலுத்து வாகனங்களின் செலவு, அத்தியாவசிய வசதி விரிவாக்கம், திட்ட மேலாண்மை மற்றும் செலுத்து இயக்கம் ஆகியவை இதில் அடங்கும்.
பெரும் தாக்கம்:
பி.எஸ்.எல்.வி. ராக்கெட் செயல்திறன் பூமி கண்காணிப்பு, பேரிடர் நிர்வாகம், வழிகாட்டுதல் மற்றும் விண்வெளி அறிவியல் ஆகியவற்றுக்கான செயற்கை கோள்களை அனுப்புவது ஆகியவற்றில் நாட்டை தன்னிறைவு பெற்றதாக ஆக்கும். இந்த பி.எஸ்.எல்.வி. தொடர் திட்டம் தேசத்தின் தேவைகளுக்கான இதுபோன்ற செயற்கைக் கோள்களை செலுத்துவதில் திறன் மற்றும் தன்னிறைவை நீட்டிக்கும்.
இந்த பி.எஸ்.எல்.வி. தொடர் திட்டம் – கட்டம் 6 ஆண்டுக்கு எட்டு செயற்கைக் கோள்களை விண்ணுக்கு அனுப்பும் தேவையை பூர்த்தி செய்யவும் இந்தியத் தொழில் துறையின் அதிகபட்ச பங்களிப்பை ஏற்படுத்தும். இந்த செலுத்து வாகனங்கள் அனைத்தும் 2019-2024ல் நிறைவடையும்.
இந்த திட்டம் பூமி கண்காணிப்பு, வழிகாட்டுதல் மற்றும் விண்வெளி அறிவியல்களுக்கான செயற்கை கோள்கள் ஏவப்பட வேண்டிய தேவையை எதிர்கொள்ளும். இந்திய தொழில்துறையின் உற்பத்தி தொடருவதையும் இது உறுதி செய்யும்.
பி.எஸ்.எல்.வி. தொடர் திட்டம் 2008ம் ஆண்டு முதன்முதலில் ஒப்புதல் அளிக்கப்பட்டு நான்கு கட்டங்கள் இதுவரை நிறைவு பெற்று ஐந்தாவது கட்டம் 2017-20 ஆண்டின் இரண்டாவது காலாண்டில் நிறைவடையும் என எதிர்பார்க்கப்படுகிறது. 6-வது கட்டத்திற்கான ஒப்புதல் 2019-20 3வது காலாண்டில் இருந்து 2023-24 முதல் காலாண்டு வரையிலான காலகட்டத்தில் செயற்கைக் கோள்கள் இயக்கத்திற்கு உதவும்.
பின்னணி:
சூரிய சுற்றுவட்டப்பாதை, பூமி சுற்றுவட்டப்பாதை மற்றும் பூமிக்கு நெருக்கமான பூமி சுற்றுவட்டப்பாதையில் செயற்கைக் கோள்களை நிலைநிறுத்துவதற்கு ஏற்ற வாகனமாக பி.எஸ்.எல்.வி. உருவெடுத்துள்ளது. சமீபத்தில் 2018 ஏப்ரல் 12ம் தேதி பி.எஸ்.எல்.வி. சி41 வெற்றிகரமாக செலுத்தப்பட்டதைத் தொடர்ந்து பி.எஸ்.எல்.வி. மூன்று வளர்ச்சி மற்றும் நாற்பத்தி மூன்று செயல் செலுத்துவாகனங்களை நிறைவு செய்திருப்பதுடன், ஏவப்பட்ட நாற்பத்தியோரு வாகனங்களும் வெற்றி பெற்றுள்ளன. பி.எஸ்.எல்.வி. தன்னை ஒரு தேசிய செயற்கைக் கோள்களுக்கான உந்து சக்தியாக நிலைப்படுத்திக் கொண்டிருப்பதுடன், விரைவில் வர்த்தக ரீதியான வாய்ப்புக்களையும் எதிர்கொள்ளும்.
பிரதமர் அலுவலகம்
கோதுமை விநியோகம், இருப்பு மற்றும் ஏற்றுமதி ஆகியவற்றின் நிலைமையை ஆய்வு செய்வதற்கான கூட்டத்திற்கு பிரதமர் தலைமை தாங்கினார்
கோதுமை விநியோகம், இருப்பு மற்றும் ஏற்றுமதி ஆகியவற்றின் நிலைமையை ஆய்வு செய்வதற்கான கூட்டத்திற்கு பிரதமர் திரு. நரேந்திர மோடி தலைமை தாங்கினார்
இதில் உள்ள பிரச்சனைகள் குறித்து பிரதமருக்கு விரிவான விளக்கம் அளிக்கப்பட்டது. 2022 மார்ச்-ஏப்ரல் மாதங்களில் ஏற்பட்ட அதிக வெப்பநிலை பயிர் உற்பத்தியில் எவ்வாறான தாக்கங்களை ஏற்படுத்தியுள்ளது குறித்து அவருக்கு விளக்கப்பட்டது. கோதுமை கொள்முதல் மற்றும் ஏற்றுமதியின் நிலை குறித்தும் ஆய்வு செய்யப்பட்டது.
இந்தியாவின் விவசாயப் பொருட்களுக்கான தேவை அதிகரித்து வருவதைக் கருத்தில் கொண்டு, உணவு தானியங்கள் மற்றும் பிற விவசாயப் பொருட்களின் முக்கிய ஆதாரமாக இந்தியாவை உருவாக்கும் வகையில், தர நெறிமுறைகள் மற்றும் தரநிலைகளை உறுதி செய்ய அனைத்து நடவடிக்கைகளையும் எடுக்குமாறு பிரதமர் அறிவுறுத்தினார். விவசாயிகளுக்கு தேவையான அனைத்து உதவிகளையும் உறுதி செய்யுமாறு அலுவலர்களை பிரதமர் கேட்டுக் கொண்டார். விவசாயிகளுக்கு நன்மை பயக்கும் சந்தை விலைகள் குறித்தும் பிரதமருக்கு விளக்கப்பட்டது.
இந்தக் கூட்டத்தில் பிரதமரின் முதன்மைச் செயலர், ஆலோசகர்கள், கேபினட் செயலர், உணவு மற்றும் பொது விநியோகத் துறை மற்றும் விவசாயத் துறை செயலர்கள் கலந்து கொண்டனர்.
குடியரசுத் துணைத் தலைவர் செயலகம்
குடியரசு துணைத் தலைவரை மத்திய கல்வி அமைச்சர் சந்தித்து புதிய கல்விக் கொள்கை-2020-ஐ அளித்தார்
மத்திய கல்வி அமைச்சர் திரு ரமேஷ் பொக்ரியால் `நிஷாங்க்' குடியரசுத் துணைத் தலைவர் திரு. எம். வெங்கய்ய நாயுடுவை, அவருடைய மாளிகையில் இன்று சந்தித்தார். அரசு நேற்று அறிவித்த புதிய கல்விக்கொள்கை -2020 பற்றிய தகவல்களை குடியரசுத் துணைத் தலைவரிடம் அவர் தெரிவித்தார். கொள்கை விவரங்கள் அடங்கிய நகல் ஒன்றையும் அமைச்சர் அளித்தார். புதிய கல்விக் கொள்கையின் சிறப்பம்சங்கள் பற்றிய குறிப்பு ஒன்றையும் குடியரசுத் துணைத் தலைவரிடம் அவர் அளித்தார்.
தொலைநோக்கு சிந்தனையுடன் கூடிய இந்தக் கொள்கை குறித்து குடியரசுத் துணைத் தலைவர் மகிழ்ச்சி தெரிவித்தார். பள்ளி செல்லும் பிள்ளைகள் மற்றும் இளைஞர்கள் அனைவருக்கும் தரமான கல்வி கிடைப்பதற்கான வசதியை மேம்படுத்தும் வகையில், இது முக்கியமான நடவடிக்கையாக இருக்கும் என்று குடியரசுத் துணைத் தலைவர் குறிப்பிட்டார்.
முழுமையான, கற்றலை மையமாகக் கொண்ட, வளைந்து கொடுக்கும் தன்மையுள்ள இந்தக் கொள்கை இந்தியாவை, துடிப்பான அறிவுசார் சமூகமாக உருவாக்குவதில் முக்கிய பங்கு வகிக்கும் என்றும் அவர் கூறினார். இந்தியாவின் அடிப்படை அம்சங்கள் மற்றும் பெருமைகளுக்கு சமஅளவில் இதில் முக்கியத்துவம் அளிக்கப்பட்டிருப்பதாக திரு. நாயுடு குறிப்பிட்டார். உலகெங்கும் உள்ள கல்வித்துறையில் காணப்படும் சிறந்த சிந்தனைகள் மற்றும் நடைமுறைகளை ஏற்று இது உருவாக்கப் பட்டிருப்பதாகவும் அவர் கூறினார்.
தொடக்கக் கல்வி நிலையில் தாய்மொழிக்கு முக்கியத்துவம் அளிக்கப்பட்டிருப்பது குறித்து அவர் மகிழ்ச்சி தெரிவித்தார்.
``பன்முகத் தன்மையும், உள்ளூர் மாண்புகளுக்கு மரியாதை அளிப்பதும், இந்தியாவின் தொன்மையான மொழிகளுக்கு முக்கியத்துவம் அளிப்பதும், கல்வி கற்பவர்களுக்கு முழுமையான உலகளாவிய பார்வையை அளிப்பதாக இருக்கும்'' என்று திரு. நாயுடு கருத்து தெரிவித்துள்ளார்.
நன்னெறிகள், மனிதகுல மற்றும் அரசியல்சாசன மாண்புகளுக்கு இதில் முக்கியத்துவம் அளித்திருப்பதால், ஜனநாயகத்தின் வேர்களை பலப்படுத்துவதில் குடிமக்களுக்கு அறிவை வழங்குவதில் பெரிய முன்னேற்றம் ஏற்படும் என அவர் கூறியுள்ளார்.
புதிய கல்விக் கொள்கை - 2020 தொலைநோக்கு பார்வை கொண்டது எனக் குறிப்பிட்டுள்ள அவர், இது உண்மையான உலகளாவிய சூழ்நிலைக்குப் பொருத்தமானது என குறிப்பிட்டுள்ளார். உலகெங்கும் இருந்து மதிக்கப்படும் சிந்தனைகளை இந்தியா வரவேற்கும் என்ற பாரம்பரியத்தை நிரூபிப்பதாக இது உள்ளது என்று அவர் கூறியுள்ளார்.
எந்த மொழியும் திணிக்கப்படவோ, எதிர்க்கப்படவோ கூடாது என்ற தன்னுடைய எண்ணம் இந்த புதிய கல்விக் கொள்கையில் பிரதிபலிக்கிறது என்று குடியரசு துணைத் தலைவர் திருப்தி தெரிவித்தார்.
(Visitor Counter : 120
விவசாயத்துறை அமைச்சகம்
2021-22 ஆம் ஆண்டில் முதன்மை வேளாண்மை பயிர்கள் குறித்த நான்காவது முன் மதிப்பீடு
2021-22 ஆம் ஆண்டில் முதன்மை வேளாண் பயிர்கள் உற்பத்தி குறித்த நான்காவது முன் மதிப்பீடு அறிக்கையை மத்திய வேளாண் துறை அமைச்சகம் வெளியிட்டுள்ளது. கடந்த 2020-21ம் ஆண்டின் உணவு தானிய உற்பத்தியை விட, 4.98 மில்லியன் டன் அதிகமாக 315.72 மில்லியன் டன் அளவுக்கு உணவு தானிய உற்பத்தி நடைபெறும் என்று மதிப்பீடப்பட்டுள்ளது. 2021-22 ம் ஆண்டின் உணவு தானியங்களின் சராசரி உற்பத்தி அதன் முந்தைய 5 ஆண்டுகளை விட, 25 மில்லியன் டன் அதிகமாக இருக்கக்கூடும் என்று தெரிவிக்கப்பட்டுள்ளது. அரிசி, சோளம், பருப்பு வகைகள், கடுகு, எண்ணெய் வித்துக்கள் மற்றும் கரும்பு ஆகியவற்றில் பெருமளவில் உற்பத்தி நடைபெறும் என்று தெரிவிக்கப்பட்டுள்ளது. விவசாயிகளுக்கு உகந்த கொள்கைகளை மத்திய அரசு வகுத்ததன் மூலமும், விவசாயிகளின் அயராத உழைப்பாலும், விஞ்ஞானிகளின் விட முயற்சியாலும் பல பயிர்களின் உற்பத்தி சாதனை அளவாக இருக்கும் என்று வேளாண் துறை அமைச்சர் திரு நரேந்திர சிங் தோமர் குறிப்பிட்டுள்ளார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் : https://pib.gov.in/PressReleasePage.aspx?PRID=1852470
தகவல் மற்றும் ஒலிபரப்பு அமைச்சகம்
மனதின் குரல் @100’ தேசிய மாநாட்டை குடியரசு துணைத்தலைவர் திரு ஜெக்தீப் தன்கர் தொடங்கி வைத்தார்
பிரதமர் திரு நரேந்திர மோடி அவர்களின் மாதாந்திர வானொலி நிகழ்ச்சி மனதின் குரல் 100-வது அத்தியாயத்தை குறிக்கும். தேசிய மாநாட்டை குடியரசு துணைத்தலைவர் திரு ஜெக்தீப் தன்கர், மத்திய தகவல் ஒலிபரப்புத் துறை அமைச்சர் திரு அனுராக் தாக்கூர் தலைமையில் புதுதில்லி விஞ்ஞான் பவனில் இன்று தொடங்கி வைத்தார். வானொலியில் மாதந்தோறும் ஒலிபரப்பாகும் பிரதமரின் நிகழ்ச்சி இந்தியா முழுவதும் 100 கோடிக்கும் மேற்பட்டவர்களை சென்றடைந்து வெற்றிப்பெற்றதையடுத்து, இந்த மாநாட்டிற்கு ஏற்பாடு செய்யப்பட்டது.
இந்த நிகழ்ச்சியில் பேசிய, குடியரசுத் துணைத்தலைவர் திரு தன்கர், அரசியல் சார்பற்ற இந்த மாதாந்திர ஒலிபரப்பு 100 அத்தியாயங்கள் என்ற சாதனையை எட்டுவதாக கூறினார். மனதின் குரல் நிகழ்ச்சி நமது நாகரீக நெறிமுறையை பிரதிபலிப்பதாக தெரிவித்தார். 2047-ம் ஆண்டில் இந்தியா தனது சுதந்திரத்தின் 100-வது ஆண்டு என்ற வலிமையான அடித்தளத்திற்கு ‘மனதின் குரல்’ வழிவகுப்பதாக கூறினார்.
பின்னர் பேசிய மத்திய தகவல் ஒலிபரப்புத்துறை அமைச்சர் திரு அனுராக் தாக்கூர், சர்வதேச அளவில் நிலவும் இக்கட்டான சூழ்நிலையில், இந்தியா நம்பிக்கையின் கலங்கரை விளக்கமாக திகழ்கிறது என்று தெரிவித்தார். ‘ஒரே இந்தியா’ ‘உன்னத இந்தியா’ என்ற கருப்பொருளில், மனதின் குரல் நிகழ்ச்சி உருவாக்கப்பட்டதாக கூறினார். இந்த நிகழ்ச்சியில் சாதாரண மக்களின் சாதனைகள் குறித்து எடுத்துரைக்கப்பட்டதாக அவர் தெரிவித்தார். மக்கள் தொடர்பின் அசல் ஊடகமாக வானொலி திகழ்வதால், இந்த ஊடகம் மூலம், இந்த நிகழ்ச்சி ஒலிபரப்பப்படுவதாக அவர் குறிப்பிட்டார்.AD/IR/RS/KRS
(Visitor Counter : 112
சிறப்பு சேவைகள் மற்றும் கட்டுரைகள்
அகில இந்திய வானொலியின் சென்னை நிலைய முன்னாள் செய்தி இயக்குனர் திரு.வி.சங்கரன் உடல்நலக் குறைவால் நேற்றிரவு காலமானார்
அகில இந்திய வானொலியின் சென்னை நிலைய முன்னாள் செய்தி இயக்குனர் திரு.வி.சங்கரன் உடல்நலக் குறைவால் நேற்றிரவு காலமானார். அவருக்கு வயது 74.
இவர் ஆர்என்ஐ, பத்திரிகை தகவல் அலுவலகம், அகில இந்திய வானொலி, மக்கள் தொடர்புத்துறை  ஆகியவற்றில் பணியாற்றியுள்ளார். இலங்கை பிரச்சனையின்போது அங்கு செய்தியாளராகவும் இவர் பணிபுரிந்துள்ளார்.
அகில இந்திய வானொலியின் புதுச்சேரி செய்தியாளராக 10 ஆண்டுகளுக்கும் மேல் இவர் பணியாற்றியுள்ளார்.
பணி ஓய்வு பெற்ற பின்னரும், கொவிட் பெருந்தொற்று காலம் வரை செய்திப் பிரிவில் தற்காலிக செய்தி ஆசிரியராக தொடர்ந்து உதவி செய்து வந்தார். சிகிச்சை பலனளிக்காமல் நேற்று  இரவு காலமானார். இவரது உடல் திருநெல்வேலிக்கு கொண்டு செல்லப்பட்டு அம்மாவட்டத்தில் அய்யனார்குளம் கிராமத்தில் இறுதிச் சடங்குகள் நடைபெறும். இவருக்கு மனைவியும், 2 மகள்களும் உள்ளனர்.
நிதி அமைச்சகம்
மூலதன செலவுக்கான ரூ.1,07,100 கோடி உட்பட ரயில்வே துறைக்கு ரூ.1,10,055 கோடி நிதி ஒதுக்கீடு
மூலதன செலவுக்கான ரூ.1,07,100 கோடி உட்பட ரயில்வே துறைக்கு ரூ.1,10,055 கோடி நிதி ஒதுக்கப்பட்டிருப்பதாக நிதியமைச்சர் திருமதி. நிர்மலா சீதாராமன் கூறியுள்ளார். 2021-22 ஆம் ஆண்டுக்கான நிதிநிலை அறிக்கையை நாடாளுமன்றத்தில் தாக்கல் செய்து பேசிய அவர், இந்திய ரயில்வே ‘இந்தியாவுக்கான தேசிய ரயில்வே திட்டம்- 2030’-ஐ தயாரித்து வருவதாக தெரிவித்த அமைச்சர், இந்த புதிய திட்டம் 2030 ஆம் ஆண்டுக்குள் ரயில்வே நடைமுறைக்கு தேவையான எதிர்கால தேவைகளை நிரப்பும் என்றார்.
மேலும் சரக்கு போக்குவரத்துக்கான செலவை குறைத்திருப்பதாகவும் இது இந்தியாவில் தயாரிப்போம்  திட்டத்தை செயல்படுத்துவதற்கான முக்கிய யுக்தியாக இருக்கும் என குறிப்பிட்டுள்ளார். அதோடு சில அறிவிப்புகளையும் அமைச்சர் வெளியிட்டார்.
அதன் விவரம் வருமாறு-
1. காரக்பூர்-விஜயவாடா இடையேயான கிழக்கு கடற்கரை நெடுஞ்சாலை, புசாவல்-காரக்பூர்-தன்குனி இடையேயான கிழக்கு-மேற்கு நெடுஞ்சாலை, இட்டார்சி-விஜயவாடா இடையேயான வட-தென் நெடுஞ்சாலை திட்டங்கள் அமைக்கப்பட இருப்பதாகவும், முதற்கட்டமாக இதற்கான முழு திட்ட அறிக்கை விரைவில் வெளியிடப்படும்.
2. ப்ராட்கேஜ் எனப்படும் அகல ரயில் பாதைகள் அனைத்தும் வரும் 2023 ஆம் ஆண்டு டிசம்பருக்குள் முழுமையாக மின்மயமாக்கப்படும். 2021 ஆம் ஆண்டு இறுதிக்குள் 46,000 ரயில் கிலோ மீட்டர் தொலைவுக்கு அதாவது 72 சதவீத மின்மயமாக்கப் பணிகள் நிறைவடையும் என எதிர்பார்க்கப்படுவதாகவும், 2020 அக்டோபர் 1-ந் தேதி முதல் 41,548 கிலோ மீட்டர் தொலைவிலிருந்து இந்தப் பணிகள் நடைபெற்று வருவதாகவும் அமைச்சர் தெரிவித்தார்.
பயணிகள் பாதுகாப்பு மற்றும் வசதி:
1. சுற்றுலாப் பயணிகளை கவரும் வகையிலும், அவர்களுக்கு சிறப்பான பயணம் மற்றும் அனுபவங்களை வழங்கும் வகையிலும் அழகிய வடிவமைப்புகளைக் கொண்ட எல்எச்பி  ரயில் பெட்டிகளை சுற்றுலாத் தல வழித்தடங்களில் செல்லும் ரயில்களில் அறிமுகம் செய்யப்படும்.
2. மனித தவறுகளால் ஏற்படும் ரயில் விபத்துகளை தடுக்கும் வகையில் உள்நாட்டிலேயே தயாரிக்கப்பட்ட அதிநவீன தொழில்நுட்பம் மற்றும் பாதுகாப்புகளை கொண்ட தானியங்கி ரயில் பாதுகாப்பு முறை செயல்படுத்தப்படும் என்றும் அமைச்சர் திருமதி. நிர்மலா சீதாராமன் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1693895
(Visitor Counter : 200
தொழிலாளர் மற்றும் வேலைவாய்ப்பு அமைச்சகம்
ஜெனிவாவில் நடைபெறும் 3-வது வேலைவாய்ப்புப்பணிக்குழுக் கூட்டம்
இந்தியாவின் ஜி-20 தலைமையின் கீழ் மூன்றாவது வேலைவாய்ப்பு பணிக்குழுக் கூட்டம் 2023 மே 31 முதல் ஜூன் 2 வரை சுவிட்சர்லாந்தின் ஜெனிவாவில் உள்ள சர்வதேச தொழிலாளர் அமைப்பின் தலைமையகத்தில் நடைபெறுகிறது. 20 ஜி-20 உறுப்பு நாடுகள், 9 நட்பு நாடுகள் மற்றும் 4 சர்வதேச அமைப்புகளைச் சேர்ந்த 78 பிரதிநிதிகள் இக்கூட்டத்தில் கலந்து கொள்கின்றனர்.
வேலைவாய்ப்பு பணிக்குழுவின் இந்த சந்திப்பு, இந்திய தலைமையால் தேர்ந்தெடுக்கப்பட்ட வேலைவாய்ப்பு பணிக்குழு 2023-ன் 3 முக்கிய நோக்கங்கள் குறித்து ஜி-20 நாடுகளுக்கு இடையே ஒருமித்தக் கருத்தை உருவாக்குவதற்கான ஒரு முக்கியமான படியாகும். மத்திய அரசின் தொழிலாளர் மற்றும் வேலைவாய்ப்பு அமைச்சகத்தின் செயலாளரும், வேலைவாய்ப்புப் பணிக்குழுவின் தலைவருமான திருமதி ஆர்த்தி அஹுஜாவின் தொடக்க உரையுடன் கூட்டம் தொடங்கியது. வேலைவாய்ப்புப் பணிக்குழு தனது பொறுப்புகளை கவனத்தில் கொள்ள வேண்டும் என்று அவர் வலியுறுத்தினார். ஐநா மற்றும் பிற சர்வதேச அமைப்புகளுக்கான இந்தியாவின் நிரந்தரப் பிரதிநிதி இந்திரமணி பாண்டே, பிரதிநிதிகளை வரவேற்றார்.
இதனைத் தொடர்ந்து, இந்தியத் தலைமையின் கீழ் வேலைவாய்ப்புப் பணிக்குழுவின் செயல்பாடுகள் குறித்து உறுப்பினர்கள் விரிவாக விவாதித்தனர். அடுத்த மாதம் இந்தியாவின் இந்தூரில் நடைபெறவுள்ள இறுதி வேலைவாய்ப்புப் பணிக்குழுக் கூட்டத்திற்கு முன்னதாக, இந்த சந்திப்பிலேயே ஒருமித்தக் கருத்தை உருவாக்க இந்தியா நம்பிக்கை கொண்டுள்ளது.
ஜி-20 வேலைவாய்ப்புப் பணிக்குழுக் கூட்டத்தில் இந்தியப் பிரதிநிதிகள் குழுவானது, மத்திய அரசின் தொழிலாளர் மற்றும் வேலைவாய்ப்பு அமைச்சக செயலாளரால் வழிநடத்தப்படுவதோடு, இணைச் செயலாளர் ரூபேஷ் குமார் தாக்கூர், இயக்குநர் திரு.மகேந்திர குமார் உள்ளிட்ட குழுவினரைக் கொண்டுள்ளது. இந்தியாவில் இருந்து வர்த்தகத்துறையைச் சேர்ந்த 20 பேர் மற்றும் தொழிலாளர் பிரதிநிதிகள் 20 பேர் இந்தக் கூட்டத்தில் பங்கேற்று இந்திய தலைமைப் பொறுப்புக்கு தங்கள் ஆதரவை வழங்குகின்றனர்.